CELEX: 51999PC0449
Language: fi
Date: 1999-09-15
Title: Ehdotus neuvoston päätös vuoden 1994 kansainvälisen kahvisopimuksen voimassaoloajan pidentämisen hyväksymisestä Euroopan yhteisön puolesta

Avis juridique important

|

51999PC0449

Ehdotus neuvoston päätös vuoden 1994 kansainvälisen kahvisopimuksen voimassaoloajan pidentämisen hyväksymisestä Euroopan yhteisön puolesta  /* KOM/99/0449 lopull. - ACC 99/0198 */  

Ehdotus NEUVOSTON PÄÄTÖS vuoden 1994 kansainvälisen kahvisopimuksen voimassaoloajan pidentämisen hyväksymisestä Euroopan yhteisön puolesta (komission esittämä)PERUSTELUTVuoden 1994 kansainvälinen kahvisopimus tehtiin yhteisön puolesta neuvoston 18. päivänä heinäkuuta 1994 tekemällä päätöksellä 94/570/EY. Kyseisen kansainvälisen sopimuksen voimassaoloaika päättyy 30. päivänä syyskuuta 1999 sopimuksen 47 artiklan ensimmäisen kohdan nojalla. Sopimuksen allekirjoittajat, jotka kokoontuivat Lontoossa 21. ja 22. päivänä heinäkuuta 1999 kansainvälisessä kahvineuvostossa, hyväksyivät sopimuksen 47 artiklan 2 kohdan mukaisesti päätöslauselman, jossa määrätään, että vuoden 1994 kansainvälisen kahvisopimuksen voimassaoloaikaa pidennetään kahdella vuodella 30. päivään syyskuuta 2001, jotta saadaan varatuksi riittävästi aikaa kansainvälisen sopimuksen neuvottelemiseksi, joka tulisi voimaan nykyisen sopimuksen tilalle.Ennen nykyisen sopimuksen voimassaoloajan päättymistä 30. päivänä syyskuuta 1999 sopimuspuolten pitää ilmoittaa Yhdistyneiden Kansakuntien päämajaan New Yorkiin hyväksyvänsä sopimuksen voimassaoloajan pidennyksen.Koska kyseessä on sekasopimus, yhteisön jäsenvaltioiden on myös noudatettava sisäisiä valtiosääntönsä mukaisia menettelyjä, jotka koskevat vuoden 1994 kansainvälisen kahvisopimuksen voimassaoloajan pidennyksen hyväksymistä. Komissio esittää myöhemmin pyynnön neuvostolle, jotta tämä valtuuttaisi sen neuvottelemaan sopimuksen, joka seuraa vuoden 1994 kansainvälistä kahvisopimusta, neuvoston kyseisessä päätöslauselmassa määrittelemien suuntaviivojen mukaisesti.Ehdotus NEUVOSTON PÄÄTÖS vuoden 1994 kansainvälisen kahvisopimuksen voimassaoloajan pidentämisen hyväksymisestä Euroopan yhteisön puolesta EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 ja 3 kohdan kanssa,ottaa huomioon komission ehdotuksen [1],[1] 	EYVL C sekä katsoo seuraavaa:(1) vuoden 1994 kansainvälinen kahvisopimus [2] tehtiin yhteisön puolesta neuvoston 18. päivänä heinäkuuta 1994 tekemällä päätöksellä 94/570/EY ja sopimusta sovelletaan 30. päivään syyskuuta 1999, ellei kansainvälinen kahvineuvosto päätöksellään pidennä sen voimasssaoloaikaa,[2] 	EYVL L 222, 26.8.1994, s. 1.(2) kansainvälinen kahvineuvosto on pidentänyt päätöksellään vuoden 1994 kansainvälisen kahvisopimuksen voimassaoloaikaa kahdella vuodella, (3) vuoden 1994 kansainvälisen kahvisopimuksen sopimuspuolten pitää ilmoittaa Yhdistyneiden Kansakuntien päämajaan New Yorkiin ennen 30. syyskuuta 1999, jos ne hyväksyvät kyseisen sopimuksen voimassaoloajan pidentämisen, (4) kyseisen kansainvälisen sopimuksen voimassaoloajan pidentäminen on yhteisön edun mukaista, ja yhteisön pitäisi siten hyväksyä voimassaoloajan pidentäminen sopimuksen 47 artiklan 2 kohdan mukaisesti, ja (5) yhteisön jäsenvaltiot toteuttavat myös sopimuksen voimassaoloajan pidentämistä koskevat menettelyt,ON PÄÄTTÄNYT SEURAAVAA:Ainoa artiklaEuroopan yhteisö ilmoittaa ennen 30. syyskuuta 1999 Yhdistyneiden Kansakuntien pääsihteerille hyväksyvänsä vuoden 1994 kansainvälisen kahvisopimuksen voimassaoloajan pidentämisen kahdella vuodella. Neuvoston puheenjohtaja valtuutetaan tekemään vaadittu ilmoitus.Tehty Brysselissä Neuvoston puolesta Puheenjohtaja